Antônio Pizzonia je upokojeni brazilski dirkač Formule 1. Debitiral je v sezoni 2003, ko je dirkal na prvih enajstih dirkah in ob kar šestih odstopih je kot najboljši rezultat sezone dosegel deveto mesto na dirki za Veliko nagradi Avstrije. V sezoni 2004 je kot nadomestni dirkač nastopil na štirih dirkah in ob enem odstopu dosegel tri sedma mesta na Velikih nagradah Nemčije, Madžarske in Italije. Tudi v naslednji sezoni 2005 je dobil priložnost kot nadomestni dirkač, tokrat na petih dirkah, dosegel pa je eno uvrstitev med dobitnike točk s sedmim mestom na Veliki nagradi Italije. Za tem ni nikoli več dirkal v Formuli 1, je pa v sezoni 2006 občasno sodeloval na dirkah serije Champ Car, v sezoni 2007 pa v seriji GP2.